section_heading: Pločaste zapornice
paragraph_text: Pločaste zapornice se postavljaju u utore, tako da se mogu klizati i kotrljati. Vododrživost u utorima se osigurava gumenim brtvama. Koriste se za otvore površine do 50 m<sup>2</sup>. Prosječna visina zapornice 4 do 5 m. Nedostatak pločastih zapornica je da je potrebna dvostruka visina za podizanje zapornice, kao i za smještaj uređaja za podizanje. Rjeđe se koriste na preljevima brane, a češće na temeljnim ispustima. Na donjem bridu zapornice treba osigurati stabilan položaj mlaza.